საინტერესოა, რომ საქმის, „კანტუელი კონექტიკუტის წინააღმდეგ“ 310 აშშ, 296 (1940 წელი), განხილვისას მიღებულ იქნა უაღრესად მნიშვნელოვანი გადაწყვეტილება, რომელიც ასევე იეჰოვას მოწმეებს ეხებოდა; აშშ - ის უზენაესმა სასამართლომ დაადგინა, რომ პირველ შესწორებაში მოცემული გარანტიები არათუ მხოლოდ კონგრესს (ფედერალურ მთავრობას), არამედ ადგილობრივ (შტატებისა და მუნიციპალურ) ხელისუფლებასაც უკრძალავდა ისეთი კანონების გამოცემას, რომლებიც გვერდს აუვლიდა კონსტიტუციას და ხელყოფდა პირველი შესწორებით დადგენილ უფლებებს.